Diari Oficial de la Generalitat Valenciana


Sumari del DOGV 5530, del 08-06-2007 (2007/7414)

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les de 4.482,22 i 5.630 m² de superfície, situades a Carcaixent (València), partida la Muntanyeta, realitzada per l'ajuntament del dit municipi a favor de la Generalitat, per a ser destinades a l'ampliació i regularització patrimonial de l'IES "Arabista Ribera".
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5530

Data del DOGV
:   08-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/7414


Data del document
:   31-05-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Carcaixent
    * transmissió de la propietat
    * cultura regional
    * propietat immobiliària

RESOLUCIÓ de 31 de maig de 2007, de la Conselleria d'Economia, Hisenda i Ocupació, per la qual s'accepta la cessió gratuïta de dues parcel·les de 4.482,22 i 5.630 m² de superfície, situades a Carcaixent (València), partida la Muntanyeta, realitzada per l'ajuntament del dit municipi a favor de la Generalitat, per a ser destinades a l'ampliació i regularització patrimonial de l'IES "Arabista Ribera". [2007/7414]  
L'Ajuntament de Carcaixent, en sessió plenària realitzada el dia 27 de gener de 2000, va acordar la cessió gratuïta a la Generalitat de dues parcel·les de la seua propietat, de 4.482,22 m² de superfície total, situades en la partida la Muntanyeta de la dita població, per a destinar-les a l'ampliació de l'institut d'educació secundària Arabista ribera. Este immoble té caràcter de bé de domini públic.  
Mitjançant Reial Decret 2093/1983 de 28 de juliol, sobre Traspàs de Funcions i Servicis de l'administració de l'Estat a la Generalitat Valenciana en matèria d'educació es va transferir a la Generalitat l'institut de batxillerat i l'institut de formació professional de Cacaixent. Per mitjà de Decret 152/1996, de 30 de juliol, del Govern Valencià, es va crear un institut d'educació secundària a Carcaixent per integració de l'institut de formació professional, i l'institut de batxillerat Rivera Tarrago. Per Ordre de 8 d'octubre de 1998, de la conselleria de Cultura, Educació i Ciència, es va atribuir la denominació específica d'Arabista ribera a l'institut d'educació secundària de Carcaixent, que figura amb el codi 46/083/002/000 en l'Inventari General de Béns i Drets de la Generalitat.   
En el cas de l'institut de formació professional no es va arribar a materialitzar la transferència a favor de la Generalitat ja que, en el seu moment, no es va perfeccionar la cessió de l'immoble (de 4.700 m² de superfície segons RD 2093/83) per mitjà d'escriptura pública a favor de l'Estat, per la qual cosa els terrenys continuen sent de titularitat municipal.  
A petició de la conselleria de Cultura, Educació i Esport, per a regularitzar la situació patrimonial de l'immoble transferit en el seu dia per l'Estat a la Generalitat, actual institut d'educació secundària Arabista ribera, l'Ajuntament de Carcaixent, en sessió plenària realitzada el dia 7 de juny de 2006, va acordar la cessió gratuïta a la Generalitat de la parcel·la de la seua propietat, de 5.630 m² de superfície total, situada en la partida la Muntanyeta, de la dita població, que es correspon amb l'antic institut de formació professional.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, que regula la mutació demanial externa i la disposició addicional onzena de la llei esmentada.  
En conseqüència, basant-se en l'article 44 de la Llei 14/2003 de 10 d'abril de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Carcaixent mitjançant acord plenari de 27 de gener de 2000 de la parcel·la que respon a la descripció següent:  
"Parcel·la de 4.482,22 m² de superfície, situada en la partida de la Muntanyeta de Carcaixent, que confronta: nord, institut de FP i antics terrenys de FEVE; sud, camí municipal número 21 denominat Travessera del Barranc de la Vila; est, resta de la finca matriu, i oest, institut "Arabista ribera"."  
Consta inscrita en el Registre de la Propietat d'Alzira al tom 2013, llibre 375, foli 90, finca 25137, inscripció 1a.   
Referència cadastral: 9917403DJ1746R1434GY.  
L'immoble s'accepta lliure de càrregues i gravàmens i al corrent de qualsevol despesa.  
Segon  
Acceptar la cessió gratuïta de la propietat realitzada per l'Ajuntament de Carcaixent mitjançant acord plenari de 7 de juny de 2006 de la parcel·la que respon a la descripció següent:  
"Parcel·la de 5.630 m² de superfície, situada en la partida de la Muntanyeta de Carcaixent, que confronta: nord, carretera de Gandia o Barranc de la Vila; sud antic institut Julián Ribera; oest, pou i motor de l'Ajuntament de Carcaixent; est, propietat de José Llopis Vidal."  
Consta inscrita en el Registre de la Propietat d'Alzira al tom 2471, llibre 485, foli 206, finca 28598, inscripció 1a.   
Referència cadastral: 2296051OM6365S5119KE (part) i 0936194XF4398R1585BM.  
L'immoble s'accepta lliure de càrregues i gravàmens i al corrent de qualsevol despesa  
Tercer  
Les cessions realitzades per l'Ajuntament de Carcaixent, s'efectuen amb la condició de destinar les parcel·les a ampliació i regularització patrimonial de l'IES "Arabista rivera", i queden subjectes al que disposa l'article 37 de la Llei 14/2003, de Patrimoni de la Generalitat.  
Quart  
Agrupar les parcel·les descrites en els punts primer i segon, amb la parcel·la propietat de la Generalitat de 6.695 m² de superfície, inscrita a nom de la Generalitat en el Registre de la Propietat d'Alzira, tom 828, llibre 140 de Carcaixent, finca número 14.659, en virtut de transferència aprovada per Reial Decret 2093/1983 de 28 de juliol, sobre Traspàs de Funcions i Servicis de l'administració de l'Estat a la Comunitat Valenciana en matèria d'educació. La parcel·la agrupada respon a la descripció següent:  
"Parcel·la de 16.807,22 m², que segons recent mesurament (alçament topogràfic visat pel Col·legi Oficial d'Enginyers Tècnics en Topografia de València) té 17.057 m² de superfície, d'ús educatiu, que confronta, al nord, amb carretera de Gandia; sud, camí municipal, est, terrenys de José Llopis Vidal i de l'ajuntament, i oest, carrer Pujà del Realenc"  
Cinqué  
Regularitzar el Codi d'Inventari 46/083/002/000 de manera que conste la parcel·la agrupada de 17.057 m² descrita en el punt anterior en l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria de Cultura, Educació i Ciència, a la qual corresponen les competències demanials sobre estos, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Sisé  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 31 de maig de 2007.- El conseller d'Economia, Hisenda i Ocupació: Gerardo Camps Devesa.